একাদশ জাতীয় সংসদ নির্বাচনের তফসিল ঘোষণা করেছে নির্বাচন কমিশন। ঘোষিত তফসিল অনুযায়ী আগামী ২৩শে ডিসেম্বর রোববার ভোট গ্রহণ হবে। মনোনয়নপত্র দাখিলের শেষ তারিখ ১৯শে নভেম্বর সোমবার, মনোনয়নপত্র বাছাইয়ের তারিখ ২২শে নভেম্বর বৃহস্পতিবার এবং প্রার্থিতা প্রত্যাহারের শেষ তারিখ ২৯শে নভেম্বর বৃহস্পতিবার। গতকাল বৃহস্পতিবার সন্ধ্যায় প্রধান নির্বাচন কমিশনার (সিইসি) কেএম নূরুল হুদা জাতির উদ্দেশ্যে ভাষণে নির্বাচনের তফসিল ঘোষণা করেন।